Ολιμπίου Μορουτσάν

Ο **Ολιμπίου Βασίλε Μορουτσάν** (ρουμανικά:** Olimpiu Vasile Moruțan**), γεννημένος στις 25 Απριλίου 1999, στο Κλουζ-Ναπόκα, είναι Ρουμάνος  επαγγελματίας ποδοσφαιριστής, ο οποίος αγωνίζεται ως πλάγιος μέσος ή εξτρέμ, στην Ραπίντ Βουκουρεστίου. Τα προηγούμενα χρόνια αγωνίστηκε διαδοχικά στον Άρη Θεσσαλονίκης, τη Ουνιβερσιτάτεα Κλουζ, τη  Μποτοσάνι, τη ΦΚΣΒ, τη  Γαλατασαράι, τη Πίζα (ως δανεικός) και την  Άνκαραγκιουτζου. Επίσης είναι διεθνής με την Εθνική Ρουμανίας .
## Ποδοσφαιρική καριέρα
Ο Μορουτσάν γεννήθηκε στην Κλουζ-Ναπόκα αλλά μεγάλωσε στην **Cătina**,  και το 2018 εντάχθηκε στην ακαδημία της Ουνιβερσιτατέα Κλουζ. 

Σε ηλικία 16 ετών, έπαιξε τον πρώτο του αγώνα για την Ουνιβερσιτατέα Κλουζ σε μια ισοπαλία 0-0 με τη **CS Mioveni** για τη Λίγκα II στις 27 Φεβρουαρίου 2016. 

Στις 16 Απριλίου, σκόραρε σε μια εκτός έδρας ήττα με 1-3 από την Ολίμπια Σάτου Μάρε.
Ο Μορουτσάν μετακόμισε στο Μποτοσάνι τον Αύγουστο του 2016, πραγματοποιώντας το ντεμπούτο του στη Λίγκα I στις 15 Οκτωβρίου, μπαίνοντας ως αλλαγή στο 74ο λεπτό στην ήττα με 1-2 από την Παντουρίι Τίργκου Ζίου. 

Ο Μορουτσάν σημείωσε το πρώτο του γκολ για τον σύλλογο —και στην κορυφαία κατηγορία— στις 25 Σεπτεμβρίου 2017, σε μια νίκη με 1–0 επί της πρωταθλήτριας Βιτορούλ Κονστάντσα.  Με τη Μποτοσάνι πραγματοποίησε δύο «γεμάτες» σεζόν (59 συμμετοχές, 2 γκολ, 5 ασίστ).

Στις 21 Δεκεμβρίου 2017, η υπέγραψε πενταετές συμβόλαιο με την ΦΚΣΒ με έναρξη συνεργασίας το καλοκαίρι του 2018.

Σύμφωνα με πληροφορίες, η ΦΚΣΒ πλήρωσε 700.000 € για τη μεταγραφής, ενώ η Μποτοσάνι διατήρησε το 20% των δικαιωμάτων του παίκτη.

Με τη φανέλα της νέας του ομάδας, ο Μορουτσάν πραγματοποίησε το ντεμπούτο της στις 21 Ιουλίου 2018, σε μια ήττα με 0–1 στη Λίγκα 1 από την Άστρα Τζιούρτζιου. 
 
Τέσσερις ημέρες αργότερα, αγωνίστηκε στον πρώτο του ευρωπαϊκό αγώνα, μια εκτός έδρας νίκη με 2–0 επί της σλοβενική Ρούνταρ Βελένιε στον δεύτερο προκριματικό γύρο του ΟΥΕΦΑ Γιουρόπα Λιγκ. 

Το πρώτο του γκολ στο πρωτάθλημα ήρθε στις 5 Αυγούστου, σκοράροντας το τελευταίο γκολ της ομάδας του, σε μια εντός έδρας νίκη με 4–0 επί της **Πολιτεχνίκα Ιάσιου**. 

Ο Μορουτσάν συμμετείχε μεν σε 34 αγώνες σε όλες τις διοργανώσεις κατά τη διάρκεια του πρώτου του έτους με τον σύλλογο της πρωτεύουσας, τις περισσότερες φορές όμως ερχόμενος από τον πάγκο της ομάδας.

Την περίοδο 2019–20 ο Μορουτσάν παρουσιάστηκε αγνώριστος αγωνιστικά, γεγονός που οδήγησε τον γνωστό για τις καυστικές του δηλώσεις, πρόεδρο της ομάδας, **Τζίτζι Μπεκάλι**, να τον επικρίνει έντονα στα μέσα ενημέρωσης.

Η ΦΣΚΒ τελικά έχασε τον τίτλο του πρωταθλήματος καθώς και το Σούπερ Καπ του 2020, με  τον Μορουτσάν να σημειώνει συνολικά οκτώ γκολ και έντεκα ασίστ στο πρωτάθλημα. Μετά από ένα ανεπιτυχές ξεκίνημα στη σεζόν 2021–22, η ομάδα απέλυσε τον προπονητή της και ο Μορουτσάν ήταν και πάλι μεταξύ των παικτών που δέχτηκαν την κριτική του ιδιοκτήτη της ομάδας.

Τελικά, στις 25 Αυγούστου 2021, και μετά από παρατεταμένες διαπραγματεύσεις, η Γαλατασαράι  ανακοίνωσε τη μεταγραφή του Μορουτσάν. Συνολικά κατά την τριετή παραμονή του στο Βουκουρέστι, πανηγύρισε την κατάκτηση ενός Κυπέλλου Ρουμανίας (2019-20) και κατέγραψε συνολικά 107 συμμετοχές, 14 γκολ και 30 ασίστ.

Ο Μορούταν έκανε το ντεμπούτο του στις 29 Αυγούστου 2021, σε μια ισοπαλία 2-2 με την Κασίμπασα, μοιράζοντας μια ασίστ για το εναρκτήριο γκολ του συμπατριώτη του Αλεξάντρου Τσικαλντάου ενώ συνέβαλε στο δεύτερο γκολ της Γαλατάσαραι. 

Στις 26 Σεπτεμβρίου, σκόραρε σε μια επιτυχία με 2-1 επί της Γκιοζτεπέ,  και στις 22 Οκτωβρίου έδωσε μια ασίστ στη νίκη με 1-0 επί της Λοκομοτίβ Μόσχας για τη φάση των ομίλων του Γιουρόπα Λιγκ.

Μετά από μια «γεμάτη» πρώτη σεζόν στην Τουρκία (36 συμμετοχές, 3 γκολ, 5 ασίστ), ακολούθησε ένας μονοετής δανεισμός στη Σέριε Β της Ιταλίας για την αγωνιστική περίοδο 2022-23. Πιο συγκεκριμένα, στις 4 Αυγούστου 2022, η ομάδα της  Πίζα, πλήρωσε 150.000 ευρώ για να δανείσει τον παίκτη, για μία σεζόν. Ο Μορούτσαν πραγματοποίησε το ντεμπούτο του στο πρωτάθλημα στις 13 Αυγούστου, δίνοντας δύο ασίστ σε μια ήττα με 3–4 από την Τσιταντέλα. 

Στις 20 Αυγούστου 2023, ο Μορούταν υπέγραψε τριετές συμβόλαιο διάρκειας 3+1 ετών με την ομάδα της Σούπερ Λιγκ, Ανκαραγκιούτσου, έναντι αρχικού ποσού 3 εκατομμυρίων ευρώ. 

Tη σεζόν 2024/25, επέστρεψε ξανά στην Ιταλία για να αγωνιστεί για μια ακόμα χρονιά με τη φανέλα της Πίζα (21 συμμετοχές, 2 γκολ, 1 ασίστ).

Στις 18 Ιουλίου 2025, ο Άρης Θεσσαλονίκης ανακοίνωσε την απόκτηση του Μορουτσάν για τρία χρόνια. Στις 23 Ιανουαρίου 2026  οι δυο πλευρές ανακοίνβσαν ότι έλυσαν κοινή συναινέσει τη συνεργασία τους μόλις έξι μήνες μετά την άφιξη του διεθνή Ρουμάνου χαφ το καλοκαίρι στη Θεσσαλονίκη.  Στους "κίτρινους" κατέγραψε συνολικά 17 συμμετοχές σε όλες τις διοργανώσεις.

## Διακρίσεις
**Συλλογικές**
**ΦΣΚΒ**
*Κύπελλο Ρουμανίας: 2019–20

**Ατομικές**
*Λίγκα 1 Ομάδα της σεζόν: 2020–21

*Κορυφαίος Πασέρ στη Λίγκα 1: 2020–21

## Παραπομπές

## Εξωτερικές Πηγές
*Προφίλ στο transfermarkt.com

Κατηγορία:Ρουμάνοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Εθνικής Ρουμανίας Κ21
Κατηγορία:Ποδοσφαιριστές Εθνικής Ρουμανίας
Κατηγορία:Ποδοσφαιριστές Άρη Θεσσαλονίκης
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ρουμάνοι ποδοσφαιριστές στο εξωτερικό
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Τουρκία
Κατηγορία:Ξένοι ποδοσφαιριστές στην Ιταλία
Κατηγορία:Ποδοσφαιριστές ΑΚ Πίζα 2009
Κατηγορία:Ποδοσφαιριστές Λίγκα 1 (Ρουμανία)
Κατηγορία:Ποδοσφαιριστές Λίγκα 2 (Ρουμανία)
Κατηγορία:Ποδοσφαιριστές ΦΚ Ουνιβερσιτάτεα Κλουζ
Κατηγορία:Ποδοσφαιριστές ΦΚ Μποτοσάνι
Κατηγορία:Ποδοσφαιριστές Στεάουα Βουκουρεστίου
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Γαλατασαράι
Κατηγορία:Ποδοσφαιριστές ΜΚΕ Ανκαραγκιουτσού
Κατηγορία:Ποδοσφαιριστές Ραπίντ Βουκουρεστίου
Κατηγορία:Ποδοσφαιριστές Σέριε Β